ddrg/super_eurlex huggingface dataset:
C 378/8

A Bíróság ítélete

(2019. augusztus 1.)

az E-7/18. számú,

a Norvég Vállalkozók Szövetsége (Næringslivets Hovedorganisasjon) által támogatott Fosen-Linjen AS

kontra

AtB AS ügyben

(Közbeszerzés – 89/665/EGK irányelv – Elmaradt haszon megtérítése iránti kérelem – A jogsértés súlyossága – Egyenértékűség és tényleges érvényesülés elve)

(2019/C 378/07)

Az E-7/18. számú, a Norvég Vállalkozók Szövetsége (Næringslivets Hovedorganisasjon) által támogatott Fosen-Linjen AS kontra AtB AS ügyben – a Bírósághoz a norvég Legfelsőbb Bíróság (Norges Høyesterett) által benyújtott KÉRELEM az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján az árubeszerzésre és az építési beruházásra irányuló közbeszerzési szerződések odaítélésével kapcsolatos jogorvoslati eljárás alkalmazására vonatkozó törvényi, rendeleti és közigazgatási rendelkezések összehangolásáról szóló, 1989. december 21-i 89/665/EGK tanácsi irányelv és különösen annak 2. cikke (1) bekezdése c) pontjának értelmezésével kapcsolatban – a Páll Hreinsson elnökből és előadó-bíróból, Bernd Hammermann bíróból és Ola Mestad (ad hoc) bíróból álló Bíróság 2019. augusztus 1-jén ítéletet hozott, amelynek rendelkező része a következő:

Az árubeszerzésre és az építési beruházásra irányuló közbeszerzési szerződések odaítélésével kapcsolatos jogorvoslati eljárás alkalmazására vonatkozó törvényi, rendeleti és közigazgatási rendelkezések összehangolásáról szóló, 1989. december 21-i 89/665/EGK tanácsi irányelv 2. cikke (1) bekezdésének c) pontja nem rendelkezik úgy, hogy a közbeszerzési szabályok megsértése önmagában is elegendő a jogsértés következtében kárt szenvedett személyek számára az elmaradt haszon miatti kártérítés megítélésére.
C 374/47

A BÍRÓSÁG ÍTÉLETE

(2020. július 16.)

az E-8/19. számú,

Scanteam AS kontra a Külügyminisztérium által képviselt norvég kormány ügyben

(Közbeszerzés – 2014/24/EU irányelv – Az „ajánlatkérő” fogalma – EFTA-állam külképviselete – Az EGT-jogszabályok alkalmazhatósága – Az EGT-megállapodás 126. cikke – Az EGT-megállapodás földrajzi hatálya)

(2020/C 374/09)

Az E-8/19. sz., Scanteam AS kontra a Külügyminisztérium által képviselt norvég kormány ügyben – a Közbeszerzési Panaszbizottság (Klagenemnda for offentlige anskaffelser) által az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján benyújtott, a közbeszerzésről és a 2004/18/EK irányelv hatályon kívül helyezéséről szóló, az EGT-megállapodáshoz hozzáigazított, 2014. február 26-i 2014/24/EU európai parlamenti és tanácsi irányelv értelmezésével kapcsolatos KÉRELEM tárgyában – a Páll Hreinsson elnökből (előadó bíró), Per Christiansen és Bernd Hammermann bírákból álló Bíróság 2020. július 16-án ítéletet hozott, melynek rendelkező része a következő:

A közbeszerzésről szóló, 2014. február 26-i 2014/24/EU európai parlamenti és tanácsi irányelv alkalmazandó egy EFTA-állam külföldi képviselete által harmadik országban lefolytatott közbeszerzési eljárásra, amennyiben a közbeszerzés kellően szorosan kapcsolódik az EGT-hez.
C 153/14

A BÍRÓSÁG ÍTÉLETE

(2021. december 14.)

az E-2/21. számú,

Norep AS kontra Haugen Gruppen AS ügyben

(Önálló vállalkozóként működő kereskedelmi ügynökök – 86/653/EGK irányelv – Az 1. cikk (2) bekezdése – A „kereskedelmi ügynök” meghatározása – A megbízó nevében áruk eladására vagy vételére vonatkozó tárgyalások folytatása)

(2022/C 153/08)

Az E-2/21. számú, Norep AS kontra Haugen Gruppen AS ügyben – a Norvég Legfelsőbb Bíróság (Norges Høyesterett) által az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján, a tagállamok önálló vállalkozóként működő kereskedelmi ügynökökre vonatkozó jogszabályainak összehangolásáról szóló, 1986. december 18-i 86/653/EGK tanácsi irányelv értelmezésével kapcsolatos KÉRELEM tárgyában – a Páll Hreinsson elnökből (előadó bíró), Per Christiansen és Bernd Hammermann bírákból álló Bíróság 2021. december 14-én ítéletet hozott, melynek rendelkező része a következő:

1. A tagállamok önálló vállalkozóként működő kereskedelmi ügynökökre vonatkozó jogszabályainak összehangolásáról szóló, 1986. december 18-i 86/653/EGK tanácsi irányelv 1. cikkének (2) bekezdése és különösen a „tárgyalásokat folytat” kifejezés úgy értelmezendő, hogy ennek nem feltétlenül képezi előfeltételét, hogy az ügynök közvetlenül részt vegyen a vevők megrendeléseinek a megbízóhoz való eljuttatásában, illetve ez nem zárja ki azt az esetet, amikor a vevők közvetlenül a megbízónak juttatják el megrendeléseiket.
HU Az Európai Unió Hivatalos Lapja C 319/72

A Norvég Királyság által 2004. szeptember 1-jén az EFTA Felügyeleti Hatóság ellen benyújtott kereset

(E-7/04. sz. ügy)

(2004/C 319/14)

E bíróság előtt a Norvég Királyság, képviseli: Ketil Bøe Moen, helyettes ügyvéd, Office of the Attorney General (Civil Affairs), és Ingeborg Djupvik, tanácsadó, Ministry of Foreign Affairs, meghatalmazottak, c/o The Attorney General (Civil Affairs), Oslo, 2004. szeptember 1-jén keresetet nyújtott be az EFTA Felügyeleti Hatóság ellen.

A felperes a következőket kéri a Bíróságtól:

1. Az EFTA Felügyeleti Hatóság 2004. június 30-i 148/04/COL határozatának hatályon kívül helyezése; és

2. Az EFTA Felügyeleti Hatóság kötelezése a költségek megfizetésére.

Jogi háttér, tényállás és jogalap:

— Az EFTA Felügyeleti Hatóság 2004. június 30-i 148/04/COL határozata (a továbbiakban: a határozat) a környezetvédelmi adóval kapcsolatos intézkedéseket érint Norvégiában.

— Az EFTA Felügyeleti Hatóság a határozatban többek között megállapította, hogy az EGT-megállapodás 61. cikkének (1) bekezdése értelmében négy norvég adóintézkedés állami támogatásnak minősül.

— Az EFTA Felügyeleti Hatóság a határozatban elrendelte az említett adóintézkedések közül kettő által megtestesített támogatás visszavonását arra az előtételre alapozva, hogy az állítólagos támogatási rendszerek 2002. január 1-jétől új támogatást testesítettek meg.

— Az EFTA Felügyeleti Hatóság megsértette az EGT-megállapodás 61. cikkének (1) bekezdését.

— A vonatkozó adóintézkedések nem új támogatások.
HU Az Európai Unió Hivatalos Lapja C 319/71

A Prosessindustriens Landsforening, Borregaard, Elkem ASA, Norsk Hydro ASA, Eramet Norway AS, Norske Skogindustrier ASA, Södra Cell Folla AS, Tinfos Titan & Iron KS és a Yara International ASA által 2004. augusztus 31-én az EFTA Felügyeleti Hatóság ellen benyújtott kereset

(E-6/04. sz. ügy)

(2004/C 319/13)

E bíróság előtt a Prosessindustriens Landsforening, Borregaard, Elkem ASA, Norsk Hydro ASA, Eramet Norway AS, Norske Skogindustrier ASA, Södra Cell Folla AS, Tinfos Titan & Iron KS, és a Yara International ASA, képviseli: Onno W. Brouwer és Michael Schuette ügyvédek, Freshfields Bruckhaus Derringer, Bastion Tower, Place du Champ de Mars 5, 1050 Brussels,2004. augusztus 31-én keresetet nyújtott be az EFTA Felügyeleti Hatóság ellen.

A felperesek a következőket kérik a Bíróságtól:

1. Az EFTA Felügyeleti Hatóság 2004. június 30-i 148/04/COL határozatának hatályon kívül helyezése; és

2. Az EFTA Felügyeleti Hatóság kötelezése a költségek megfizetésére.

Jogi háttér, tényállás és jogalap:

— Az EFTA Felügyeleti Hatóság 2004. június 30-i 148/04/COL határozata (a továbbiakban: a határozat) a villamos energiára kivetett adót érinti, és megállapítja, hogy amennyiben nem alkalmazzák a kérdéses adót a feldolgozóiparra, az állami támogatásnak minősül.

— Az EFTA Felügyeleti Hatóság megsértette az EGT-megállapodás 61. cikkének (1) bekezdését.

— Az EFTA Felügyeleti Hatóság megsértette az EGT-megállapodás 61. cikkét és a 3. jegyzőkönyvnek az állami támogatásokról szóló II. részét abban a tekintetben, hogy egy meglévő támogatást új támogatásnak minősített.

— A határozat sérti a jogbiztonság elvét.

— Az EFTA Felügyeleti Hatóság nem a megfelelő eljárást követte, és megsértette az ESA/Bírósági Megállapodás 3. jegyzőkönyve II. részének 17., 18. és 19. cikkét.
HU Az Európai Unió Hivatalos Lapja C 319/70

A Fesil ASA és a Finnfjord Smelteverk AS által, 2004. augusztus 31-én az EFTA Felügyeleti Hatóság ellen benyújtott kereset

(E-5/04. sz. ügy)

(2004/C 319/12)

E bíróság előtt a Fesil ASA és a Finnfjord Smelteverk AS, képviseli: Jan Magne Langseth, ügyvéd, Advokatfirmaet Schjødt AS, Dronning Mauds gt. 11, P.b. 2444 Solli, N-0201 Oslo, 2004. augusztus 31-én keresetet nyújtott be az EFTA Felügyeleti Hatóság ellen.

A felperesek a következőket kérik a Bíróságtól:

1. Az EFTA Felügyeleti Hatóság 2004. június 30-i 148/04/COL határozatának hatályon kívül helyezése; és

2. Az EFTA Felügyeleti Hatóság kötelezése a költségek megfizetésére.

Jogi háttér, tényállás és jogalap:

— Az EFTA Felügyeleti Hatóság 148/04/COL határozata (a továbbiakban: a határozat) megállapítja, hogy a feldolgozóipart és a bányászatot a villamosenergia-fogyasztásra vonatkozó adó alól mentesítő norvég intézkedés állami támogatásnak minősül, és 2002. január 1-jétől új támogatásnak kell tekinteni.

— A határozat megállapítja, hogy a vonatkozó intézkedések összeegyeztethetetlenek az EGT-megállapodással, és az összeegyeztethetetlen támogatásokat vissza kell vonni a támogatások kedvezményezettjeitől.

— Az EFTA Felügyeleti Hatóság nem megfelelően ítélte meg az EGT-megállapodás 61. cikkének (1) bekezdését.

— Az EFTA Felügyeleti Hatóság visszaél az EGT-megállapodás szerinti hatáskörével azáltal, hogy nem megfelelően alkalmazza az EGT-megállapodás 61. cikkének (3) bekezdését és a környezetvédelmi iránymutatásokat.
HU Az Európai Unió Hivatalos Lapja C 33/5

Tanácsadói véleményre irányuló, az EFTA-Bírósághoz az Oslo Tingrett 2006. január 30-i határozatával benyújtott kérelem a Ladbrokes Ltd. v Staten v/ Kultur- og kirkedepartementet and Staten v/ Landsbruks- og matdepartementet ügyben

(E-3/06. ügy)

(2007/C 33/03)

Az Oslo Tingrett (Oslói Kerületi Bíróság) 2006. január 30-i határozatával kérelmet nyújtott be az EFTA-Bírósághoz, amelyet a Bíróság 2006. augusztus 25-én kapott meg, és amely a Ladbrokes Ltd. v Staten v/ Kultur- og kirkedepartementet and Staten v/ Landsbruks- og matdepartementet ügyben a következő kérdésekre vonatkozó tanácsadói véleményre irányul:

1. Az EGT-megállapodás 31. és/vagy 36. cikke eleve kizárja-e az olyan nemzeti jogszabályt, amely szerint a szerencsejáték egyes formáit csak olyan állami tulajdonban lévő vállalkozás szervezheti, amely nyereségét kulturális és sportcélokra fordítja?

2. Az EGT-megállapodás 31. és/vagy 36. cikke eleve kizárja-e az olyan nemzeti jogszabályt, amely szerint a lóversenyfogadás szervezésének engedélyezésére csak olyan nonprofit szervezetek vagy vállalkozások számára kerülhet sor, amelyek célja támogatni a lótenyésztést?

3. Az EGT-megállapodás 31. és/vagy 36. cikke eleve kizárja-e az olyan nemzeti jogszabályt, amely szerint a szerencsejáték egyes formái szervezésének engedélyezésére csak olyan nonprofit szervezetek vagy vállalkozások számára kerülhet sor, amelyek humanitárius vagy társadalmi céllal működnek?

4. Az EGT-jog szerint jogosult-e nemzeti jogszabály hangsúlyozni, hogy a szerencsejátékból származó nyereséget humanitárius vagy társadalmi célra (ideértve a sportot és a kultúrát) kellene fordítani, és nem lehet magáncélú haszon forrása?
HU Az Európai Unió Hivatalos Lapja C 74/65

Az Oslo tingrett 2007. november 26-i tanácsadói vélemény iránti kérelme az EFTA-Bírósághoz a L'Oréal Norge AS kontra Smart Club Norge AS ügyben

(E-10/07. sz. ügy)

(2008/C 74/15)

Az Oslo tingrett (Oslo Körzeti Bíróság) 2007. november 26-i, a Bíróság Hivatalához 2007. november 29-én beérkezett levelében tanácsadói vélemény iránti kérelmet nyújtott be az EFTA-Bírósághoz a L'Oréal Norge AS kontra Smart Club Norge AS ügyben, az alábbi kérdéseket illetően:

1. Olyan értelemben alkalmazandó-e a 89/104/EGK tanácsi irányelv 7. cikkének (1) bekezdése, hogy valamely védjegyjogosult rendelkezik az EGT-n kívüli harmadik országból érkező behozatal megakadályozásának jogával, amennyiben az ilyen behozatalra a védjegyjogosult hozzájárulása nélkül került sor?
HU Az Európai Unió Hivatalos Lapja C 40/15

A Follo tingrett 2007. október 24-i tanácsadói vélemény iránti kérelme az EFTA-Bírósághoz a L'Oréal Norge AS kontra Per Aarskog AS és mások ügyben

(E-9/07. sz. ügy)

(2008/C 40/06)

A Follo tingrett (Follo Kerületi Bíróság) 2007. október 24-i, a Bíróság Hivatalához 2007. október 31-én beérkezett levelében tanácsadói vélemény iránti kérelmet nyújtott be az EFTA-Bírósághoz a L'Oréal Norge AS kontra Per Aarskog AS és mások ügyben, az alábbi kérdéseket illetően:

1. Olyan értelemben alkalmazandó-e a 89/104/EGK tanácsi irányelv 7. cikkének (1) bekezdése, hogy valamely védjegyjogosult rendelkezik az EGT-n kívüli harmadik országból érkező behozatal megakadályozásának jogával, amennyiben az ilyen behozatalra a védjegyjogosult hozzájárulása nélkül került sor?
—

A felperes, a Posten Norge AS biztosítja a norvég nemzeti postai szolgáltatásokat, melyek a levél- és csomagküldeményekre és pénzügyi szolgáltatásokra terjednek ki. Kizárólagos tulajdonosa továbbra is a norvég állam. A Posten Norge AS szolgáltatásainak többsége (90 %) ki van téve a versenynek.
HU Az Európai Unió Hivatalos Lapja C 320/21

Az Aleris Ungplan AS 2010. augusztus 23-án benyújtott keresete az EFTA Felügyeleti Hatóság ellen

(E-13/10. sz. ügy)

2010/C 320/10

Az Aleris Ungplan AS 2010. augusztus 23-án keresetet nyújtott be az EFTA-Bíróságon az EFTA Felügyeleti Hatóság ellen. Az Aleris Ungplan AS-t Jon Midthjell képviseli (advokat, Advokatfirmaet Midthjell AS, Grev Wedels plass 5, 0151 Oslo, NORWAY).

A felperes azt kéri az EFTA-Bíróságtól, hogy

1. semmisítse meg az EFTA Felügyeleti Hatóságnak a 66111. sz. és 66744. sz. ügyre vonatkozó, 2010. június 21-i 248/10/COL határozatát.

2. rendelje el, hogy az EFTA Felügyeleti Hatóságnak kell viselnie az eljárás költségeit.

Jogi és ténybeli háttér, valamint hivatkozott jogalapok:

— A felperes Aleris Ungplan AS norvégiai ifjúsági szolgáltatásokat nyújtó magánszervezet. Az Aleris Ungplan AS az Aleris Csoport teljes tulajdonú leányvállalata, amelynek székhelye a svédországi Stockholmban található.

— A felperes panaszt nyújtott be az EFTA Felügyeleti Hatósághoz, amelyben azt állította, hogy ellentétes az EGT-megállapodással, hogy a nonprofit szervezetek kivételével az összes ifjúságvédelmi szolgáltatót kizárták két ifjúságvédelmi szolgáltatásokkal kapcsolatos norvégiai közbeszerzésből.

— Az EFTA Felügyeleti Hatóság a vitatott határozattal lezárta az ügyet, mivel úgy ítélte meg, hogy a kizárások nem álltak ellentétben az EGT-megállapodással.
HU Az Európai Unió Hivatalos Lapja C 320/19

Az Oslo tingrett 2010. március 26-i tanácsadói vélemény iránti kérelme az EFTA-Bírósághoz a Periscopus AS kontra Børs ASA és Erik Must AS ügyben

(E-1/10. ügy)

2010/C 320/08

Az Oslo tingrett (Oslo Körzeti Bíróság) 2010. március 26-i, a Bíróság Hivatalához 2010. március 31-én beérkezett levelében tanácsadói vélemény iránti kérelmet nyújtott be az EFTA-Bírósághoz a Periscopus AS kontra Børs ASA és Erik Must AS ügyben, az alábbi kérdéseket illetően:

Összhangban áll-e a 2004/25/EK európai parlamenti és tanácsi irányelv 5. cikke (4) bekezdésének második albekezdésével, ha nyilvános ajánlattételre köteleznek egy ajánlattevőt annak érdekében, hogy olyan vételi árat ajánljon, amely meghaladja azt az árat, amelyet az ajánlattételi kötelezettség keletkezése előtti hat hónap során fizetett, vagy amelyről megállapodott, figyelembe véve, hogy az ajánlattételi kötelezettség keletkezésekor érvényes piaci ár meghaladja azt az árat, amelyet a (norvég) értékpapír-kereskedelmi törvény alapján egyébként köteles volna kínálni?
—

A felperes 2006. augusztus 11-én panaszt nyújtott be az EFTA Felügyeleti Hatóságnál, amelyben azt állítja, hogy Oslo városa az EGT-megállapodás 61. cikkének megsértésével támogatást nyújtott az AS Oslo Sporveier (most: Ruter AS), valamint ennek leányvállalata, az AS Sporveisbussene (most: Unibuss AS) javára.
HU Az Európai Unió Hivatalos Lapja C 73/20

A DB Schenker 2016. november 17-én benyújtott keresete az EFTA Felügyeleti Hatóság ellen

(E-14/11. sz. KÖLTSÉGEK ügy)

(2017/C 73/10)

A Schenker North AB, a Schenker Privpak AB és a Schenker Privpak AS (együttesen: DB Schenker) 2016. november 17-én keresetet nyújtott be az EFTA-Bíróságon az EFTA Felügyeleti Hatóság ellen. A DB Schenkert Jon Midthjell ügyvéd képviseli (Advokatfirmaet Midthjell AS, Grev Wedels plass 5, NO-0151 Oslo, Norvégia).

A felperes a következők elrendelésére kéri a Bíróságot:

1. Az EFTA Felügyeleti Hatóság által a Schenker North AB, a Schenker Privpak AB, és a Schenker Privpak AS részére fizetendő fennmaradó költségek teljes összege 183 951 EUR.

2. Ezen összeg után a jelen végzés felek számára történő kézbesítésének napjától a tényleges kifizetés napjáig számított késedelmi kamatot kell fizetni. Az alkalmazandó kamat kamatlába az Európai Központi Bank által az irányadó refinanszírozási műveletek esetében alkalmazott, az esedékesség napja szerinti hónap első naptári napján érvényes kamatláb három és fél százalékponttal növelt összege.

Jogi és ténybeli háttér, valamint hivatkozott jogalapok:

— A felperesek, együttesen „DB Schenker”, szárazföldi, tengeri és vasúti üzleti tevékenységeket folytatnak Norvégiában, Svédországban és Dániában. Az EFTA-Bíróságon a DB Schenker volt a felperes az E-14/11. sz., EFTA Felügyeleti Hatóság elleni ügyben.

— Az EFTA-Bíróság eljárási szabályzatának 70. cikke (1) bekezdése szerint: „A megtérítendő költségek vitatása esetén a Bíróság az érdekelt fél keresete alapján és a másik fél meghallgatását követően határoz.”
—

A Schenker North AB, a Schenker Privpak AB és a Schenker Privpak AS – a felperesek – a Deutsche Bahn AG tulajdonában álló DB Schenker nemzetközi szállítmányozási és logisztikai csoporthoz tartoznak. A Schenker North AB a csoport szárazföldi, tengeri és vasúti üzleti tevékenységeit irányítja Norvégiában, Svédországban és Dániában, ideértve a Schenker Privpak AS és a Schenker Privpak AB leányvállalatokat is (együttesen: DB Schenker).
HU Az Európai Unió Hivatalos Lapja C 325/9

Az Asker Brygge AS 2011. szeptember 13-án benyújtott keresete az EFTA Felügyeleti Hatóság ellen

(E-12/11. sz. ügy)

2011/C 325/05

Az Asker Brygge AS 2011. szeptember 13-án keresetet nyújtott be az EFTA-Bírósághoz az EFTA Felügyeleti Hatóság ellen. Az Asker Brygge AS-t Thomas Nordby ügyvéd és Espen Bakken ügyvéd (Arntzen de Besche Advokatfirma AS, Bygdøy allé 2, 0204 Oslo, Norvégia) képviseli.

A felperes azt kéri az EFTA-Bíróságtól, hogy

1. nyilvánítsa semmisnek az EFTA Felügyeleti Hatóság 232/11/COL határozatának 1. és 2. cikkét;

2. az EFTA Felügyeleti Hatóságot kötelezze az eljárási költségek viselésére.

Jogi és ténybeli háttér, valamint hivatkozott jogalapok:

— Az Asker önkormányzatának területén a Nesøyveien 8, gnr. 32 bnr. 17 cím alatti földterület értékesítésének bejelentéséről szóló, 2011. július 13-i 232/11/COL határozatában az EFTA Felügyeleti Hatóság azt állapította meg, hogy az értékesítés az EGT-megállapodás 61. cikkének (1) bekezdése értelmében állami támogatásnak minősül és azt vissza kell követelni.

— A felperes kéri a vitatott határozat semmissé nyilvánítását.
HU Az Európai Unió Hivatalos Lapja C 73/21

A DB Schenker 2016. december 7-én benyújtott keresete az EFTA Felügyeleti Hatóság ellen

(E-7/12. sz. ügy KÖLTSÉGEK)

(2017/C 73/11)

A Schenker North AB, a Schenker Privpak AB és a Schenker Privpak AS (együttesen: DB Schenker) 2016. december 7-én keresetet nyújtott be az EFTA-Bíróságon az EFTA Felügyeleti Hatóság ellen. A DB Schenkert Jon Midthjell ügyvéd képviseli (Advokatfirmaet Midthjell AS, Grev Wedels plass 5, NO-0151 Oslo, Norvégia).

A felperes a Bíróságot a következő végzés meghozatalára kéri:

1. Az EFTA Felügyeleti Hatóság által a Schenker North AB, a Schenker Privpak AB és a Schenker Privpak AS számára fizetendő költségek fennmaradó teljes összegét 125 657 EUR-ban határozza meg.

2. Ezen összeg után a jelen végzés felek számára történő kézbesítésének napjától a tényleges kifizetés napjáig számított késedelmi kamatot kell fizetni. Az alkalmazandó kamatláb az Európai Központi Bank által, az irányadó refinanszírozási műveleteknél a fizetés esedékessége hónapjának első napján alkalmazott kamatlábnak három és fél százalékponttal növelt mértéke alapján számítandó ki.

Jogi és ténybeli háttér, valamint hivatkozott jogalapok:

— A felperesek – együttesen: DB Schenker – szárazföldi, tengeri és vasúti üzleti tevékenységeket folytatanak Norvégiában, Svédországban és Dániában. A DB Schenker az E–7/12 sz., EFTA Felügyeleti Hatóság ellen indított ügyben felperesként járt el az EFTA-Bíróság előtt.

— Az EFTA-Bíróság eljárási szabályzata 70. cikkének (1) bekezdése szerint: „A megtérítendő költségek vitatása esetén a Bíróság – az érintett fél kérelmére, az ellenérdekű fél észrevételeinek meghallgatását követően – végzéssel határoz.”
—

A Schenker North AB, a Schenker Privpak AB és a Schenker Privpak AS (a továbbiakban együttesen: DB Schenker) – a felperesek – a Deutsche Bahn AG tulajdonában álló DB Schenker nemzetközi szállítmányozási és logisztikai csoporthoz tartoznak. A Schenker North AB a csoport szárazföldi, tengeri és vasúti üzleti tevékenységeit irányítja Norvégiában, Svédországban és Dániában, ideértve a Schenker Privpak AS és a Schenker Privpak AB leányvállalatokat is.
—

A Schenker North AB, a Schenker Privpak AB és a Schenker Privpak AS – a felperesek – a Deutsche Bahn AG tulajdonában álló DB Schenker nemzetközi szállítmányozási és logisztikai csoporthoz tartoznak. A Schenker North AB a csoport szárazföldi, tengeri és vasúti üzleti tevékenységeit irányítja Norvégiában, Svédországban és Dániában, ideértve a Schenker Privpak AS és a Schenker Privpak AB leányvállalatokat is (a továbbiakban együttesen: DB Schenker).
HU Az Európai Unió Hivatalos Lapja C 324/13

A Konkurrenten.no AS 2012. június 2-án benyújtott keresete az EFTA Felügyeleti Hatóság ellen

(E-5/12. sz. ügy)

2012/C 324/11

A Konkurrenten.no AS 2012. június 2-án az EFTA-Bíróságon keresetet nyújtott be az EFTA Felügyeleti Hatóság ellen. A Konkurrenten.no AS-t Jon Midthjell képviseli (advokat, Advokatfirmaet Midthjell AS, Grev Wedels plass 5, 0151 Oslo, Norvégia).

A felperes a következőket kéri az EFTA-Bíróságtól:

1. Semmisítse meg a megtámadott határozatot; valamint

2. Rendelje el, hogy az alperes és a beavatkozók viseljék a költségeket.

Jogi és ténybeli háttér, valamint hivatkozott jogalapok:

— A felperes Norvégiában bejegyzett, magántulajdonban lévő vállalkozás. A vállalkozás a regionális expresszbuszok piacán működik Norvégia déli és központi régiója között.

— A felperes kéri az EFTA Felügyeleti Hatóság 2012. április 5-én közölt határozatának megsemmisítését, amelyben megtagadták az EFTA Felügyeleti Hatóság 60510. sz. ügyének teljes tartalmához való nyilvános hozzáférést.
HU Az Európai Unió Hivatalos Lapja C 324/11

A Risdal Touring AS 2012. június 2-án benyújtott keresete az EFTA Felügyeleti Hatóság ellen

(E-4/12. sz. ügy)

2012/C 324/09

A Risdal Touring AS 2012. június 2-án az EFTA-Bíróságon keresetet nyújtott be az EFTA Felügyeleti Hatóság ellen. A Risdal Touring AS-t Jon Midthjell képviseli (advokat, Advokatfirmaet Midthjell AS, Grev Wedels plass 5, 0151 Oslo, Norvégia).

A felperes a következőket kéri az EFTA-Bíróságtól:

1. Semmisítse meg a megtámadott határozatot; valamint

2. Rendelje el, hogy az alperes és a beavatkozók viseljék a költségeket.

Jogi és ténybeli háttér, valamint hivatkozott jogalapok:

— A felperes Norvégiában bejegyzett, magántulajdonban lévő vállalkozás. A Norvégiában és több uniós tagállamban működő vállalkozás kirándulóbuszok üzemeltetésével foglalkozik.

— A felperes kéri az EFTA Felügyeleti Hatóság 2012. április 5-én közölt, majd ezt követően 2012. május 4-én közölt határozatának megsemmisítését, amelyben megtagadták az EFTA Felügyeleti Hatóság 70506. sz. ügyének teljes tartalmához való nyilvános hozzáférést.